Viborger Samler, 1844-10-17
Viborg. Til Sallinge Brevskriveren i Kjøbenhavnsposten (sluttet). - Hvorvidt nu Provst Møller i afvigte Stændersession har fyldestgjort Fordringerne til en dygtig Stænderdeputeret, eller ikke (paa hvilken Undersøgelse jeg aldeles ikke vil indlade mig), bliver naturligviis Drøftelsen af hiint journalistiske Principspørgsmaal ligesaa uvedkommende. Men det kan De vel ikke paa nogen mulig Maade begribe, høistærede Hr. Brevskriver. - De kan bestemt endnu slet ikke indsee, at jeg hverken nu eller for3 Maaneder siden har tænkt paa at levere nogetsomhelst Forsvar for Hr. Provst M. eller nogensomhelst bestemt stænderisk Jndividualitet, men at Provst M. har i mine Bemærkninger over Deres Breve kun været mig som den Stænderdeputerede in abstracto; – ja De kan ganske vist endnu ikke begribe, at selv om jeg vilde give Dem Ret i den Mening, som De er saa glad ved at have, omet bestemt Jndivids stænderske Qvaliteter, saa maatte jeg dog ligefyldt – og kun derom have mine Artikler dreiet sig erklære det for malhonnet at falde med Døren indi Huset, for om muligt at anticipere Publicums Dom i Disfaveur af en allerede valgt Deputerets endnu ikke tiltraadte Virksomhed, og ligefuldt nævne Deres Brev af 24de Juni som en Typus paa en latterlig bagvendt og intetsigende Opposition. For at hjælpe Dem til at forstaae dette Sidste, høistærede Hr. Brevskriver, vil jeg betjene mig af en Lignelse. De har vel nok læst Erasmus Montanus. Hvis ikke, da læs den og slig mig saa, om De ikke vilde have anseet Peer Degns Raisonnement: Nomen verbum principium conjugatio declinatio interjectio Nominativns ala genitivns ali Dativus alo o. s. v., ligesaafuldt for grueligt Vaas, om han dermed havde villet bevise at Jorden er rund, som nu, da han vilde bevise at Jorden var stad som en Pandekage? Uagtet det som sagt ikke i nogen Maade vedkommer Sagen, kan jeg dog ikke afholde mig fra ogsaa at gjøre en bemærkning i Anledning af Deres i det sidste Brev fremsatte Bedømmelse af Provst Mes Stændervirksomhed, hvilken Bedømmelse De slutter med det triumpherende Udbrud, Viborg Avis meente det Modsatte. Hvem fik nu Ret? - Viborg Avis - eller med andre Ord Undertegnede - meente i denne Henseende hverken det Samme eller det Modsatte eller midt imellem begge; men derimod mener jeg: 1) at bemeldte Deres kritiske Tilbageblik egentlig ikke aabenbarer os Andet, end at Provsten, har i det Hele forholdt sig temmelig taus og passiv i Stændersalen, - og 2) at, dersom enhver Deputeret, som manglede Dristighed, presence d'esprit og tilstrækkeligt Herredømme over Sproget til at holde extemporerede Foredrag for en Stænderforsamling, derfor skulde være offentlig Prostitution hjemfalden (hermed mener jeg nu ingenlunde, at De i Deres Kritiker har prostitueret Andre end Dem selv, høistærede Hr. Brevskriver!), da vilde de Valgbares Tal neppe blive meget mangfoldigt, som jo vilde bede vor Herre bevare sig for at blive Stænderdeputerede. Hver den, som ikke udvikler forkastelige Grundsætninger og iøvrigt, af Mangel paa ovennævnte gelausige Egenskaber, indskrænker sig til at gjøre hvad han formaaer i den mere fordringsløse Virksomhed, der er ham anviist som Medlem af Comiteer, pleier dog altid at møde den Humanitet, i det mindste at blive offentligt ignoreret. Det er derfor noget heelt Paafaldende, at en i denne Kategorie værende Provst fra Sakling just skal være den udelukkende Gjenstand for en Sallinge=Mands kritikaklende Anstrengelser. Og hvad nu endelig Kjøbenhavnsposten betræffer, da kunde det vist være et meget fortræffeligt Blad, naar det blot anvendte et Fingerbøl Kritik ved Optagelsen af indsendte Artikler. Men i denne Henseende er det virkelig hvorpaa Optagelsen af Sallingebrevene staaer som et straalende Exempel - under al Kritik. Hvis Nogen for Løiers Skyld fik isinde at foretage det Experiment at indsende en Artikel mod en Mand, som Kbhvnsposten selv havde et Horn i Siden paa, saalydende: NN er en uværdig Person, en Dumrion, en Snøbel (eller hvad det nu ellers skulde være); thi der var engang en Mand i en Mose, Nominativ, Genitiv, Øxeskaft, Støvleknægt, Hansnærpe, alpha beta gamma delta ponto basta o. s. v. suppleer efter Behag af Peer Degns Repliker 2), – jeg vil da vædde, at Kbhavnsposten tog Artiklen.